ચીખલીના વતની હરજી ચીખલિયાની બીજા નંબરની દીકરી તરીકે મુંબઈમાં જન્મેલી દીપિકાને આમ જુઓ તો અભિનય સાથે દૂર દૂરનો કોઈ સંબંધ ન હતો. મધ્યમવર્ગિય પરિવારનો ફર્નિચરનો બિઝનેસ હતો. પરંતુ દીપિકાનો અત્યંત સંમોહક અને માસુમ ચહેરો જોઈને શાળાના શિક્ષકે તેને એક નાટકમાં ભૂમિકા ભજવવા આગ્રહ કર્યો. એ પછી કોલેજની બ્યુટિ કોન્ટેસ્ટમાં વિજેતા તરીકે તેને ફરજિયાત કેટલીક એડવર્ટાઈઝમાં મોડેલિંગ કરવાનું આવ્યું. એ રીતે તે ફિલ્મો અને ટીવી શ્રેણીઓ તરફ આગળ વધી.